Държавен вестник, бр. 57, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  57
3. оригинал на сертификат от крайния потре­
бител за крайната употреба или на международен 
сертификат за внос, издаден от компетентните 
органи на страната на крайния потребител, 
или на декларация от крайния потребител за 
крайна употреба;
4. копие на документ, потвърждаващ вън­
шнотърговските отношения (договор или 
поръчка); документът трябва да включва стра­
ните по сделката, описание и количество на 
стоката, условия на доставка, стойност и срок 
за изпълнение;
5. копие на документ, удостоверяващ пра­
вото на участниците в сделката да извършват 
съответните дейности;
6. копие на документ от производителя на 
изделието с двойна употреба, удостоверяващ 
неговите технически характеристики, функцио­
нално предназначение, качествен и количествен 
състав, и документ, удостоверяващ произхода 
и придобиването на изделието;
7. документ за платена държавна такса.
(2) В случай че съгласно националното 
законодателство на държавата на участник в 
сделката не се издава документ по ал. 1, т. 5, 
заявителят представя в междуведомствената 
комисия писмена декларация от съответния 
участник в потвърждение на това обстоятелство.
(3) При подаване на заявление за глобално 
разрешение за трансфер заявителят представя 
документи, удостоверяващи, че за предходната 
година е извършил и/или ще извърши през 
следващата година на базата на договорни 
отношения не по-малко от 10 трансфера на 
изделията с двойна употреба, които са описани 
в заявлението, за всеки от посочените в него 
получатели.
Разрешение за брокерски услуги
Чл. 39. (1) Разрешение за брокерски услуги 
с изделия с двойна употреба се издава от меж­
дуведомствената комисия на лицата по чл. 37, 
ал. 2 от закона, когато изделията са или могат 
да бъдат предназначени за употребите по чл. 4, 
параграфи 1 и 2 от Регламент (ЕО) № 428/2009.
(2) За получаване на разрешение за бро­
керски услуги с изделия с двойна употреба 
заявителят представя в междуведомствената 
комисия следните документи:
1. попълнено заявление по образец;
2. попълнен образец на разрешение в 4 ек-
земпляра;
3. копие на документите, удостоверяващи 
правото на участниците в сделката да извършват 
съответните дейности;
4. копие на документ, удостоверяващ учас­
тието на заявителя в сделката;
5. оригинал или нотариално заверено копие 
на разрешението за износ;
6. оригинал на сертификат за краен потре­
бител или международен сертификат за внос, 
издаден от компетентния орган в страната на 
крайния потребител или в страната на вноси­
теля, или техни нотариално заверени копия;
7. документ за платена държавна такса.
(3) В случай че съгласно националното 
законодателство на държавата на участник в 
сделката не се издава документ по ал. 2, т. 3, 5 
и 6, заявителят представя в междуведомствената 
комисия писмена декларация от съответния 
участник в потвърждение на това обстоятелство.
Разрешение за транзит
Чл. 40. (1) Разрешение за транзит на изделия 
с двойна употреба се издава от междуведомстве­
ната комисия, когато изделията са или могат 
да бъдат предназначени за употребите по чл. 4, 
параграф 1 от Регламент (ЕО) № 428/2009.
(2) За издаване на разрешението за транзит 
заявителят (износителят или вносителят, или 
крайният потребител или упълномощено от един 
от тях лице) представя в междуведомствената 
комисия следните документи:
1. попълнено заявление по образец; 
2. попълнен образец на разрешение в 4 ек-
земпляра;
3. нотариално заверено копие на разрешение 
за износ или копие на документ, удостоверяващ 
правото му да извършва съответната дейност;
4. копие на сертификат за краен потребител 
или международен сертификат за внос, издаден 
от компетентен орган на страната на крайния 
потребител;
5. копие на документ от производителя на 
изделията с двойна употреба, удостоверяващ 
техните технически характеристики, функцио­
нално предназначение, качествен и количествен 
състав;
6. документ за платена държавна такса.
(3) Разрешението за транзит на изделия с 
двойна употреба се издава със срок на валидност 
до една година и може да бъде продължено 
еднократно за срок до 6 месеца.
(4) Разрешението е валидно при условията 
и до изтичането на срока, посочен в него, но 
за не повече от 30 дни считано от датата на 
въвеждането на територията на Република 
България.
Раздел III
Удостоверение за внос на изделия с двойна 
употреба
Чл. 41. (1) Удостоверение за внос на изделия 
с двойна употреба се издава от министъра на 
икономиката, енергетиката и туризма или от 
оправомощени от него длъжностни лица за 
внос от трета държава.
(2) За получаване на удостоверение за внос 
заявителят представя в Министерството на 
икономиката, енергетиката и туризма следните 
документи:
1. попълнен образец на удостоверение за 
внос в 4 екземпляра;